A Bizottság 272/98/EK rendelete

(1998. február 2.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2509/97/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi felügyeletre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezéseivel összhangban a jogosult még 60 napig hivatkozhasson;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 12. cikke (6) bekezdésének rendelkezéseivel összhangban még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. február 2-án.

a Bizottság részéről

Mario Monti

a Bizottság tagja

[1] HL L 345., 1997.12.16., 44. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Vastag (2,8 mm), kívül és belül bolyhozott, (100 % poliészter) kötött anyagból legalább 10 öltés/folyó cm öltéssűrűséggel készült egyszínű ruhanemű, egyenes szabású, a test felső részét borítja és csípőig ér. A ruhanemű eleje rövidebb, mint a háta.A ruhanemű hosszú ujjú, ujján kézelővel, gallérja visszahajtós, az eleje végig nyitott, balról jobbra záródó gombolással záródik. Az alja kétoldalt hasított.A ruhaneműn hímzett, rávarrt, felső zseb található.(Kardigán jellegű ruhanemű)(Lásd az 567. számú fényképet.) | 61103091 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz fűzött 9. megjegyzés, valamint a 6110, a 611030 és a 61103091 KN-kód megfogalmazása határozza meg. tekintettel a ruházat szabására és általános megjelenésére (különösen az anyag jellegére és vastagságára, valamint arra a körülményre, hogy a ruházat bélés nélküli és nélkülözi az előírt feszességet), a ruhanemű kardigán jellegű terméknek minősítendő. Lásd még a Kombinált Nómenklatúra a 6110 számához tartozó magyarázó megjegyzéseket. |

2.Jégkorongban vagy utcai korongban használt, kapusok számára készült kesztyű, amely két részből áll, a kesztyűből és a korong elfogására szolgáló kosárból, mely öt öltéssel van hozzáerősítve. Általában jobb kézen viselik (amennyiben a kapus jobbkezes), ugyanebben a kézben tartják az ütőt.A korong elfogására szolgáló kosár (méretei: 37 cm x 20 cm x 3 cm) merev habosított műanyagból készült, teljes felületén befedett, főleg kötött, mesterséges szálból készült anyaggal. Fő rendeltetése a kapuba tartó labda (vagy jégkorongban a korong) elfogása, valamint a kéz hátsó oldalának védelme.Az árucikk másik része egy hagyományos kesztyűre hasonlít. A tenyérrész anyaga poliamid mikroszálból készült nem szőtt kelme, a bot megfogására és kezelésére szolgál. Felső része kötött anyagból készült.(Lásd az 571. számú fényképet.) | 61169300 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 6116 és a 61169300 KN-kód megfogalmazása határozza meg. Lásd még a HR 9506 számához tartozó magarázó megjegyzéseket. |

3.Bélés nélküli, testhez álló, a test felső részét borító ruhanemű farmer anyagból (100 % pamut), kifordított gallérral.A ruhanemű hosszú ujjú, amelynek kézelője gombbal záródik, zárt, szorosan záródó nyakkivágása van, a ruhanemű eleje teljes hosszában cipzárral záródik, a ruhaneműn felső zsebek találhatók, alja beszegett, kissé szegőpántot formázva.A ruhanemű 10 kiszabott részből áll (hat elöl és négy hátul), amelyeket hosszában díszítő varrásokkal varrtak össze.(rövid felsőkabát)(Lásd az 568. számú fényképet.) | 62043290 | A besorolást a Kombinált Nómenklatúra 1. és 6. általános értelmezési szabályának rendelkezései, a 62. árucsoporthoz fűzött 1. és 8. megjegyzés, valamint a 6204, a 620432 és a 62043290 KN-kód megfogalmazása határozza meg. Tekintettel a ruhanemű általános megjelenésére, dzsekinek minősítendő. |

+++++ TIFF +++++

--------------------------------------------------